CELEX: 52009PC0097
Language: lt
Date: 2009-03-03
Title: Pasiūlymas Tarybos sprendimas dėl Bendrijos pozicijos dėl dalyvavimo Cariforum ir EB konsultacinio komiteto, numatyto Cariforum valstybių ir Europos bendrijos bei jos valstybių narių ekonominės partnerystės susitarime, veikloje ir EB įsisteigusių organizacijų atstovų atrankos

Svarbus teisinis pranešimas

|

52009PC0097

Pasiūlymas Tarybos sprendimas dėl Bendrijos pozicijos dėl dalyvavimo Cariforum ir EB konsultacinio komiteto, numatyto Cariforum valstybių ir Europos bendrijos bei jos valstybių narių ekonominės partnerystės susitarime, veikloje ir EB įsisteigusių organizacijų atstovų atrankos  /* KOM/2009/0097 galutinis */  

	[pic] | EUROPOS BENDRIJŲ KOMISIJA |Briuselis, 2009.3.3KOM(2009) 97 galutinisPasiūlymasTARYBOS SPRENDIMASdėl Bendrijos pozicijos dėl dalyvavimo CARIFORUM ir EB konsultacinio komiteto, numatyto CARIFORUM valstybių ir Europos bendrijos bei jos valstybių narių ekonominės partnerystės susitarime, veikloje ir EB įsisteigusių organizacijų atstovų atrankos(pateikta Komisijos)AIŠKINAMASIS MEMORANDUMASCARIFORUM valstybių ir Europos bendrijos bei jos valstybių narių ekonominės partnerystės susitarimas pasirašytas 2008 m. spalio 15 d. ir laikinai taikomas nuo 2008 m. gruodžio 29 d. Susitarimo 5 straipsnyje nustatyta, kad stebėsena yra viena pagrindinių Susitarime įtvirtintos partnerystės vystomojo bendradarbiavimo labui dalių. Be to, instituciniame skyriuje išdėstytos konkrečios nuostatos dėl stebėsenos, taip prisidedant prie veiksmingo šios veiklos įgyvendinimo. Ypač svarbus vaidmuo teks Susitarimo 232 straipsnyje numatytam CARIFORUM ir EB konsultaciniam komitetui. Taryba prašoma priimti sprendimą dėl EB dalyvavimo konsultacinio komiteto veikloje, siekiant užtikrinti tinkamą visų suinteresuotųjų šalių atstovavimą. Šiuo atžvilgiu Europos ekonomikos ir socialinių reikalų komitetas nori prisidėti atrenkant Europos atstovus į CARIFORUM ir EB konsultacinį komitetą ir atlikti to Komiteto sekretoriato funkcijas, atsižvelgiant į tai, kad jis turi pakankamos tokio pobūdžio jungtinių institucijų koordinavimo patirties ir į tai, kad EESRK jau plėtoja nuolatinį dialogą su partneriais AKR šalyse.PasiūlymasTARYBOS SPRENDIMASdėl Bendrijos pozicijos dėl dalyvavimo CARIFORUM ir EB konsultacinio komiteto, numatyto CARIFORUM valstybių ir Europos bendrijos bei jos valstybių narių ekonominės partnerystės susitarime, veikloje ir EB įsisteigusių organizacijų atstovų atrankosEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalies antrą pastraipą,atsižvelgdama į Komisijos pasiūlymą[1],pasikonsultavusi su Europos ekonomikos ir socialinių reikalų komitetu,kadangi:(1) CARIFORUM valstybių ir Europos bendrijos bei jos valstybių narių ekonominės partnerystės susitarimas[2] pasirašytas 2008 m. spalio 15 d. ir laikinai taikomas nuo 2008 m. gruodžio 29 d.(2) Susitarimo 232 straipsnio 2 dalyje numatyta, kad sprendimus dėl dalyvavimo CARIFORUM ir EB konsultacinio komiteto veikloje priima Jungtinė taryba, siekdama užtikrinti visų suinteresuotųjų šalių atstovavimą.(3) Svarbu užtikrinti, kad būtų kuo greičiau įsteigtos Susitarime numatytos institucijos, visų pirma CARIFORUM ir EB konsultacinis komitetas, atsižvelgiant į jo vaidmenį užtikrinant Susitarimo įgyvendinimo stebėseną.(4) Reikėtų nustatyti Bendrijos vidaus procedūrą, skirtą EB įsisteigusių organizacijų atstovams atrinkti.(5) Europos ekonomikos ir socialinių reikalų komitetas pareiškė norą padėti nustatant ir atrenkant Europos pilietinės visuomenės organizacijų atstovus ir iš pradžių vykdyti Konsultacinio komiteto sekretoriato funkcijas,PRIĖMĖ ŠĮ SPRENDIMĄ:1 straipsnisBendrijos pozicija dėl pagal Susitarimą įsteigtos Jungtinės tarybos sprendimo dėl CARIFORUM ir EB tarybos konsultacinio komiteto (toliau – Komitetas), numatyto CARIFORUM valstybių ir Europos bendrijos bei jos valstybių narių ekonominės partnerystės susitarime, nuolatinių narių atrankos priėmimo grindžiama šio sprendimo priede pateiktu Jungtinės tarybos sprendimo projektu (toliau – Priedas).2 straipsnis1. Priedo 1 straipsnio 1 dalies a punkte nustatytų Europos organizacijų atstovus siūlo Europos ekonomikos ir socialinių reikalų komitetas, konsultuodamasis su Komisija, kad patvirtintų CARIFORUM ir EB prekybos ir vystymosi komitetas.2. Europos ekonomikos ir socialinių reikalų komitetas prašomas sudaryti Priedo 1 straipsnio 1 dalies b ir c punktuose nustatytų organizacijų sąrašus. Tai atliekama viešai skelbiant kvietimą teikti paraiškas dėl įtraukimo į tokį sąrašą. Teikdama paraišką bet kuri suinteresuotoji organizacija išdėsto, kodėl ji atitinka Priedo 1 straipsnyje nustatytus reikalavimus. Į sąrašą gali būti įtraukta bet kuri organizacija, atitinkanti tos nuostatos reikalavimus. Į sąrašą įtrauktoms organizacijoms bus išsamiai pranešama apie Komiteto veiklą.3. Kvietime teikti paraiškas organizacijos taip pat kviečiamos siūlyti vieną iš savo atstovų tapti nuolatiniu Komiteto nariu. Į sąrašą įtrauktos organizacijos vėliau bus kviečiamos patvirtinti daugiausia dvi nuolatinių komiteto narių kandidatūras, atrinktas iš pateikusiųjų paraiškas. EB 1 straipsnio 1 dalies b ir c punktuose nurodytoms kategorijoms CARIFORUM ir EB prekybos ir vystymosi komitetui teikia tas nuolatinių narių kandidatūras, kurioms buvo labiausiai pritarta.4. Kvietimas teikti paraiškas tapti nuolatiniais komiteto nariais skelbiamas likus keturiems mėnesiams iki esamų komiteto narių įgaliojimų pabaigos. Jie skiriami 3 dalyje išdėstyta tvarka.Priimta Briuselyje […]Tarybos varduPirmininkas […]PRIEDAS.JUNGTINĖS TARYBOS, įsteigtos CARIFORUM valstybių ir Europos bendrijos bei jos valstybių narių ekonominės partnerystės susitarimu, SPRENDIMAS Nr. .../2009dėl dalyvavimo CARIFORUM ir EB konsultacinio komiteto veiklojeJUNGTINĖ CARIFORUM IR EB TARYBA,atsižvelgdama į CARIFORUM valstybių ir Europos bendrijos bei jos valstybių narių ekonominės partnerystės susitarimą (toliau – Susitarimas), pasirašytą 2008 m. spalio 15 d. Bridžtaune, Barbadose, ypač jo 232 straipsnio 2 dalį,kadangi:atsižvelgiant į Susitarimo 1 straipsnyje nustatytus tikslus ir 5 straipsnyje nustatytą įsipareigojimą dėl įgyvendinimo stebėsenos, tikslinga kuo greičiau įsteigti CARIFORUM ir EB konsultacinį komitetą,PRIĖMĖ ŠĮ SPRENDIMĄ:1 straipsnis1. CARIFORUM ir EB konsultacinį komitetą (toliau – Komitetas) sudaro [...] nuolatiniai nariai, atstovaujantys pilietinės visuomenės organizacijoms, [...] nuolatiniai nariai, atstovaujantys CARIFORUM valstybėse įsisteigusioms organizacijoms ir [...] nuolatiniai nariai, atstovaujantys EB šalyje įsisteigusioms organizacijoms.Kiekvienoje iš šių dviejų grupių mažiausiai du atstovai yra iš organizacijų, atstovaujančių atitinkamai:a) socialinius ir ekonominius partnerius,b) akademinę bendruomenę irc) kitas nevyriausybines organizacijas, įskaitant vystymosi ir aplinkos organizacijas.Nuolatiniai nariai eina pareigas dvejus metus. Užtikrinama atitinkama kompetencija ir atstovavimas visoms geografinėms sritims bei sektoriams.2. Šiame sprendime pilietinės visuomenės organizacijos – tai asociacijos, fondai ir kitos privačios institucijos, turinčios tarptautinės svarbos ne pelno tikslų ir galinčios teikti profesionalią informaciją arba konsultacijas Susitarime nustatytais klausimais, arba atstovaujančios svarbiems visuomenės nuomonėms aspektams, susijusiems su Susitarime nustatytais klausimais. Šis reikalavimas gali būti netaikomas akademinėms institucijoms, turinčioms specifinės patirties Susitarime numatytose srityse.3. Organizacija laikoma įsisteigusia CARIFORUM valstybių arba EB teritorijoje, jei ji turi įstatymais numatytą buveinę ir centrinę valdymo ir vykdo valdymo ir kontrolės veiklą CARIFORUM valstybių arba EB teritorijoje.2 straipsnisCARIFORUM ir EB prekybos ir vystymosi komitetas kuo greičiau aptaria ir patvirtina CARIFORUM valstybių ir EB pasiūlytų nuolatinių narių sąrašą ir jį atnaujina.3 straipsnisBet kuri 1 straipsnio reikalavimus atitinkanti organizacija gali lankyti CARIFORUM ir EB konsultacinio komiteto posėdžius stebėtojos teisėmis. Tačiau, tik nuolatiniai nariai gali gauti finansinę paramą pareigoms Komitete vykdyti.4 straipsnisEuropos ekonomikos ir socialinių reikalų komitetas atlieka Komiteto sekretoriato funkciją pirminiu laikotarpiu, kuris baigsis 2010 m. gruodžio 31 d. Šis laikotarpis automatiškai atnaujinamas, nebent Šalys arba Europos ekonomikos ir socialinių reikalų komitetas nuspręstų kitaip ir iš anksto pateiktų pagrįstą pranešimą.5 straipsnisFinansavimo tvarką nustato CARIFORUM ir EB prekybos ir vystymosi komitetas.6 straipsnisŠis sprendimas įsigalioja [data].Priimta 2009 m. [...][1] OL[2] OL L 289, 2008 10 30, p. 3.